56.02 REGOLAMENTI DWAR NOTI DUPLIKATI TAR-REĠISTRU PUBBLIKU L-AVVIŻ LEGALI 50 ta’ l-1984, kif emendat bl-Avviż Legali 58 ta’ l-1986. L-AVVIŻ LEGALI 50 ta’ l-1984, kif emendat bl-Avviż Legali 58 ta’ l-1986. 1. Titolu. It-titolu ta’ dawn ir-Regolamenti hu Regolamenti dwar Noti Duplikati tar-Reġistru Pubbliku. 2. Għemil ta’ noti duplikati. (1) Id-Direttur tar-Reġistru Pubbliku huwa obbligat li jagħmel noti duplikati ta’ xi noti oriġinali għar-reġistrazzjoni ta’ xi kawża ta’ preferenza fost il-kredituri, noti ta’ referenza jew noti ta’ insinwali jkunu depożitati fir-Reġistru Pubbliku f’Malta jew fir-Reġistru Pubbliku f’Għawdex, meta n-nota oriġina li tkun intilfet, ġiet distrutta jew ġiet danneġġjata, u li jagħmel reġistru ġdid minflok kull reġistru mitluf, distrutt jew danneġġjat. (2) In-noti duplikati u r-reġistri ġodda għandhom isiru b’riferenza għar-reġistru jew għan-nota oriġinali rispettivi, skond il-każ, miżmuma fir-Reġistru Pubbliku jew b’riferenza għall-att relattiv, u jiġi riprodott it-tagħrif rilevanti li jkun fihom fuq in-nota duplikata jew fuq ir-reġistru ġdid skond il-każ. (3) In-noti duplikati u r-reġistri ġodda jistgħu jsiru bil-proċess tal-microfilming li għandu jsir fil-post tar-Reġistru Pubbliku f’Malta u f’Għawdex u bis-superviżjoni tad-direttur ta’ dak ir-reġistru. 3. Ċerti disposizzjonijiet japplikaw għal noti duplikati, eċċ. Kap. 56. Kap. 16. Id-disposizzjonijiet ta’ l-Att dwar ir-Reġistru Pubbliku u tal-Kodiċi Ċivili dwar il-formulazzjoni tan-noti msemmija f’dawn ir-Regolamenti għandhom japplikaw għal noti duplikati u reġistri ġodda magħmula skond dawn ir-Regolamenti. 4. Awt entikazzjoni ta’ noti. Emendat: A.L.58 ta’ l-1986. Kap. 56. (1) In-noti duplikati jew ir-reġistri ġodda mħejjija skond dawn ir-Regolamenti għandhom ikunu awtentikati mid-Direttur tar-Reġistru Pubbliku jew minn assistent direttur jew uffiċjal indikat fl-artikolu 3(2) ta’ l-Att dwar ir-Reġistru Pubbliku, u d-direttur jew dak l-assi stent direttur jew uffiċjal fuq imsemmi għandu jiżgura li t-tagħrif li jkun jinsab fin-nota duplikata jew fir-reġistru ġdid, ikun jaqbel mat-tagħrif li jkun jinsab jew li kellu jinsab fin-nota jew fir-reġistru oriġinali. (2) Id-Direttur tar-Reġistru Pubbliku għandu jindika n-noti duplikati jew reġistri ġodda li jkunu saru skond dawn ir-Regolamenti u d-data tagħhom u minn fejn ikun inġabit-tagħrif biex saru. 5. Noti ta’ tiġdid ta’ reġistrazzjonijiet u ipoteki legali. Id-disposizzjonijiet ta’ dawn ir-Regolamenti għandhom japplikaw ukoll għan-noti duplikati u r-reġistri ġodda, ta’ noti ta’ tiġdid ta’ reġistrazzjonijiet u ta’ ipoteki legali.